《曹华国之子赠诗次韵答之》
宋代·李廌

平生曹华国，志意多感慨。
应埃迷俯仰，肮脏游方外。
余尝贤若人，心以古人待。
食蘖甘有味，舐蜜遇潜虿。
赍恨没九原，长屯竟无泰。
宿草揜一丘，长夜遂千载。
喜君好男儿，赠语颇刚快。
弓裘解传业，门户兹有赖。
文章第美身，长门不须卖。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。